# For Whom the Bell Tolls (pel·lícula)

* Aquest article tracta sobre la pel·lícula de Sam Wood sobre la novel·la d'Ernest Hemingway. Vegeu-ne altres significats a «Per qui toquen les campanes».
For Whom the Bell Tolls és una pel·lícula estatunidenca dirigida per Sam Wood el 1943.

## Argument

Aquesta pel·lícula és treta de la novel·la d'Ernest Hemingway Per a qui toquen les campanes. Arribat per combatre al costat dels republicans en la Guerra d'Espanya, l'americà Robert Jordan és encarregat de fer saltar a Castella un pont defensat pels feixistes per tal de tallar la carretera a l'exèrcit franquista. S'enamora de Maria , un dels resistents del grup dirigida per Pablo i la seva dona Pilar.

### Comentaris

De la seqüència d'obertura a la seqüència de tancament, la pel·lícula és travessada per tres temes principals.
* El tema de la mort. Robert té per a missió fer saltar el pont i sap que no sobreviurà. Pablo, coneixent la missió, sap immediatament que conduirà a la seva mort. Sordo, també, hi veu aquesta sortida inevitable. Gairebé tots els personatges preveuen la seva pròpia mort.
* El tema de la camaraderia acompanya la perspectiva de la mort, sacrifici dels personatges per una justa causa. Robert Jordan, Anselmo i els altres estan a punt per fer-ho, com «tot home de bé ho faria», amb abraçades freqüents que reforcen la impressió d'una companyonia intensa. Després d'haver anunciat a Joaquim l'execució de tota la seva família, tothom l'abraça i declara ser ara la seva família. Aquest amor dels uns per als altres es porta també a la terra d'Espanya, des del començament fins a la fi. És un himne a la vida travessada per la mort, la vida simple i punxant descrita com «sentir el seu cor bategar contra el sòl entapissat d'agulles de pi».
* El tema del suïcidi en tots els personatges on cadascun prefereix matar-se o ser mort per un camarada abans de ser capturat. La imatge final és Robert Jordan, ferit i incapaç de seguir els seus companys, que es prepara per morir protegint els seus companys amb una emboscada als perseguidors.

## Repartiment

* Gary Cooper: Robert Jordan
* Ingrid Bergman: Maria
* Akim Tamiroff: Pablo
* Arturo de Córdova (als crèdits Arturo de Cordova): Agustin
* Vladimir Sokoloff: Anselmo
* Mikhail Rasumny: Rafael
* Fortunio Bonanova: Fernando
* Katína Paxinoú: Pilar
* Joseph Calleia: El sord
* Victor Varconi: Primitivo
* Pedro de Cordoba: Coronel Miranda
* George Coulouris: André Massart
* Frank Puglia: Capità Gomez
* Lilo Yarson: Joaquin
I, entre els actors que no surten als crèdits :
* Yvonne De Carlo: Una noia en un cafè
* Alberto Morin: 2n soldat
* Konstantin Shayne: Karkov
* Michael Visaroff: Un oficial

## Al voltant de la pel·lícula

* La pel·lícula ha inspirat una peça (homònima) del grup de thrash metal Metallica.
* Una lectura de la pel·lícula en termes d'autoanàlisi Arxivat 2011-09-11 a Wayback Machine. en la cruïlla de la història europea i la història americana, pel filòsof Stanley Cavell

## Premis i nominacions
### Premis

* 1944: Oscar a la millor actriu secundària per Katína Paxinoú
* 1944: Globus d'Or al millor actor secundari per Akim Tamiroff
* 1944: Globus d'Or a la millor actriu secundària per Katina Paxinou

### Nominacions

* 1944: Oscar a la millor pel·lícula
* 1944: Oscar al millor actor per Gary Cooper
* 1944: Oscar a la millor actriu per Ingrid Bergman
* 1944: Oscar al millor actor secundari per Akim Tamiroff
* 1944: Oscar a la millor fotografia per Ray Rennahan
* 1944: Oscar al millor muntatge per Sherman Todd
* 1944: Oscar a la millor banda sonora per Victor Young
* 1944: Oscar a la millor direcció artística per Hans Dreier, Haldane Douglas i Bertram C. Granger

## Referències

* ↑ «For Whom the Bell Tolls». The New York Times.